google/wiki40b huggingface dataset:
Keplerova rovnica

Keplerova rovnica popisuje pohyb po eliptickej trajektórii v gravitačnom poli.
Majme súradnicový systém s počiatkom v Slnku a osou x mieriacou k perihéliu. Potom možno túto trajektóriu parametrizovať
x=a \cos E -e
y=b \sin E ,
Kde a je hlavná polos elipsy, b vedľajšia polos elipsy, e vzdialenosť ohniska od stredu elipsy a uhol E excentrická anomália.
Keplerova rovnica má potom tvar:
E - \varepsilon \sin E = \frac{2\pi}{T} (t-t_0)
Kde \varepsilon je numerická excentricita, T perióda obehu a t_0 čas priechodu perihéliom. Konečne t je čas, v ktorom sa zaujímame o polohu planéty.
New Jersey Devils

História

Klub vstúpil do NHL v roku 1974 ako klub Kansas City Scouts. Ako väčšina tímov, ktoré vstúpili v tú dobu do NHL mali aj Scouts negatívnu bilanciu. Ich prvú sezónu získali len 41 bodov. Aj keď boli Scouts lepší ako ich rival Washington Capitals, počas svojej druhej sezóny sa dostali do ekonomickej krízy, bolo predaných iba 2 000 z 8 000 lístkov počas sezóny a klub mal dlhy vo výške 1 milióna USD. Kvôli týmto faktorom, ako aj zlým výsledkom, sa klub presťahoval do Denveru a dostal názov Colorado Rockies.
Druhý lateránsky koncil

Druhý lateránsky koncil alebo druhý lateránsky snem bol koncil, ktorý sa konal v dňoch 4. až 30. apríla 1139 v Lateránskej bazilike v Ríme. Predsedal mu pápež Inocent II. Počet účastníkov sa odhaduje na minimálne 500. Súčasníci označili tento snem za concilium generale, pápež sám hovoril o plenarium concilium, a tak tento snem vošiel do histórie ako 10. ekumenický koncil, hoci bol na ňom prítomný len jeden zástupca z „Východu“, latinský antiochijský patriarcha Ralf z Domfrontu, a i ten ako latinský patriarcha v skutočnosti patril k západnej cirkvi.
Druhý koncil v Lateráne ukončil schizmu trvajúcu od roku 1130. Po tom, čo v roku 1138 zomrel protipápež Anaklét II. a jeho nástupca Viktor IV. na naliehanie Bernarda z Clairvaux odstúpil, boli prívrženci oboch týchto protipápežov znovu začlenení do cirkvi, no, napriek predchádzajúcim prísľubom, boli zbavení cirkevných úradov.
Koncil odsúdil učenie Arnolda z Brescie a exkomunikoval sicílskeho kráľa Rogera II., ktorý patril k podporovateľom protipápeža Anakléta II. a odmietal uznať Inocenta II. za legitímneho pápeža.
Podľa normanského kronikára Orderica Vitalisa (1075 – 1142) však nemali dekréty tohto koncilu prakticky nijaký väčší dosah.
Plounévez-Quintin

Poloha

Obec má rozlohu 42,89 km². Najvyšší bod je položený 290 m n. m. a najnižší bod 135 m n. m.

Obyvateľstvo

Počet obyvateľov obce je 1 085 (2009).
Nasledujúci graf zobrazuje vývoj počtu obyvateľov v obci.
Zdroje: INSEE
Lozorno

Dejiny

Názov obce: v r. 1438 Ezelarn, v r. 1589 Zorno a od r. 1773 Lozorno. Osídlenie obce je známe už od 14. storočia, kde si obyvatelia svoje obydlia stavali popri Suchom potoku. Avšak prvá písomná zmienka je z roku 1438. V 16. storočí sa do obce prisťahovali chorvátski prisťahovalci, ktorí sú predkami väčšiny dnešných Lozorňanov. Obyvatelia sa živili poľnohospodárstvom, tkáčstvom, zeleninárstvom a vinohradníctvom.
Najstaršia pečať obce - sv. Katarína s nástrojmi svojho martýrstva - s ozubeným kolesom a mečom s palmovou ratolesťou (symbolom mučeníkov, ale tiež aj symbolom víťazstva nad svetom) pochádza zo 17. storočia.
V obci začala začiatkom 19. storočia fungovať cirkevná škola. Asi v roku 1933 jej úlohu  prebrala škola "meštianka", ktorá stála na západnom konci dediny smerom na výpadovku do Bratislavy. Približne v rokoch 1970 – 1990 bola používaná ako materská škola. Neskôr bola zbúraná a nahradila ju nová štvrť rodinných domov.

Súčasnosť

Obec je vzdialená 24 km od Bratislavy. Pri Lozorne je zjazd z diaľnice D2 Bratislava - Kúty - Praha, vďaka čomu je dobre spojená s hlavným mestom SR.
Nad dedinou sa nachádza vodná nádrž, z ktorej vyteká „Suchý potok“ krížom cez dedinu. Pri vodnej nádrži sa každoročne stretávajú obyvatelia Lozorna, prípadne susedia z okolitých dedín na Rybárskych zábavách. Nad vodnou nádržou je turistická cesta, ktorá vedie popri ďalších dvoch vodných nádržiach cez krásnu krajinu Malých Karpát do chatovej oblasti Košarisko, ktorá patrí k obci.
V Lozorne sa nachádza trojhviezdičkový hotel, ktorý poskytuje ubytovanie i reštauračné služby, a viacero reštaurácií a krčiem.

Šport

Futbalový klub ŠK Lozorno-muži  skončil v sezóne 08/09 na 8. mieste v III. lige-západ. Po jesennej časti sezóny 2009/2010 bol klub na 5. mieste v III lige západ. V dedine majú  štadión s kapacitou 850 ľudí. Futbalový oddiel má tri mládežnícke mužstvá od prípravky až po starších žiakov. Lozorno má aj hokejbalové mužstvo, ktoré postúpilo do najvyššej súťaže. Klub má vlastný hokejbalový štadión postavený v areáli futbalového ihriska (kapacita 150 ľudí). Lozorno ponúka možnosti turistiky, cykloturistiky a oddychu v okolitých lesoch. Športové aktivity ponúka tenisové ihrisko, futbalové ihrisko a golfový klub. V kultúrnom dome sa každoročne uskutočňujú stolnotenisové turnaje.

Významné osobnosti

Anton Tkáč, olympijský víťaz v dráhovej cyklistike
Próteus

Próteus alebo Proteus (starogr. Πρωτεύς – Próteus), lat. Proteus) je morské božstvo v gréckej mytológii, starec poznajúci budúcnosť, ktorý na egyptskom ostrove Faros pásol tulene Amfitritíny.
Keď tam pristál Menelaos na ceste z Tróje a nemohol v dôsledku nepriaznivých vetrov odplávať, prepadol Protea na radu jeho dcéry a vynútil si od neho veštbu o návrate do vlasti. Próteus sa spočiatku menil na leva, hada, leoparda, kanca, vodu a strom, ale pretože ho Menelaos nepustil, vzal na seba opäť svoju podobu a zodpovedal mu všetky jeho otázky.
Lurais

Poloha

Obec má rozlohu 13,61 km². Najvyšší bod je položený 134 m n. m. a najnižší bod 67 m n. m.

Obyvateľstvo

Počet obyvateľov obce je 230 (2011).
Nasledujúci graf zobrazuje vývoj počtu obyvateľov v obci.
Zdroje: INSEE
Mnet Asian Music Awards

História

Udeľovanie cien sa začalo v roku 1999 pod názvom Mnet Video Music Awards, ten sa však viackrát zmenil. Od roku 2006 nieslo oceňovanie názov Mnet Km Music Festival (skrátene MKMF). V tom čase to boli prvé a jediné kórejské ceny za videoklipy. Po 10. výročí sa ceny v roku 2009 premenovali na Mnet Asian Music Awards (skrátene MAMA). Značilo to zmeny v koncepte aj spôsobe, akým mohli ľudia hlasovať o víťazoch. Živé vysielanie sa začalo v Číne, Japonsku, Hongkongu a Juhovýchodnej Ázii prostredníctvom Channel V.
V roku 2010 sa ceremónia konala prvýkrát mimo Kórejskej republiky. 12. ročník bol usporiadaný v Cotai Arena v čínskom Macau a naživo sa vysielal v mnohých krajinách. BoA, ktorá vyhrala cenu „Najlepšia speváčka“, nebola na odovzdávaní prítomná kvôli nezhodám, ktoré malo jej hudobné vydavateľstvo SM Entertainment s Mnet Media. Neprítomní boli aj ďalší víťazi ako CNBLUE, 2AM, Čo Kwon a Gain.
Sloganom cien v roku 2009 bolo „Ázijská vlna“ a v roku 2010 „Jedna Ázia“. V rokoch 2011 – 2016 to bolo „Hudba zjednocuje“ a od 2017 ceny nesú heslo „MAMA zjednocuje“. Cieľom je šíriť myšlienku zjednotenia ľudí prostredníctvom hudby bez ohľadu na ich pohlavie, pôvod, kultúru, jazyk či krajinu.

Vysielanie

Ceremónia sa vysiela naživo v 13 ázijských krajinách. V Kórejskej republike a v Japonsku to vysiela televízia Mnet. Ostatné televízne kanály, ktoré udeľovanie cien vysielajú, sú STAR World, tvN (Asia), Channel V, Music On! TV (Japonsko), 8TV (Malajzia), MediaCorp Channel U (Singapur), GMM 25 (Thajsko), Indosiar (Indonézia), Myx (Filipíny), MY TV (Kambodža), Mnet America (Spojené štáty), NRK (Nórsko) a SBS (Austrália). Online vysielanie zabezpečuje v Kórejskej republike webstránka Mnet, v Číne Sohu a pre zvyšok sveta YouTube Live, V app a Allkpop.
Franqueville (Eure)

Poloha

Obec má rozlohu 3,03 km². Najvyšší bod je položený 157 m n. m. a najnižší bod 129 m n. m.

Obyvateľstvo

Počet obyvateľov obce je 287 (2009).
Nasledujúci graf zobrazuje vývoj počtu obyvateľov v obci.
Zdroje: INSEE
Katedra (biskupský stolec)

Katedra (nesprávne: Biskupský trón) je sedadlo biskupa pri bohoslužbe (v jeho katedrále).

Umiestnenie

Pôvodne bolo sedadlo umiestnené v strede záveru presbytéria. Neskôr bola katedra umiestňovaná na ľavú stranu presbytéria a po 2. vatikánskom koncile opäť na pôvodné miesto, aby biskup mohol predsedať bohoslužbe.

Dejiny

Katedra pochádza už zo starokresťanských čias, kamenné katedry sa našli v rímskych katakombách. Pôvodne boli prenosné (inštalované vždy pred samotným zhromaždením) potom pevné. Neskôr, v bazilikách, popri katedre boli sedadlá pre kňazov. Počas stredoveku bola kvôli retabulu oltára posunutá na stranu. Podľa inštrukcie z 21. júna 1966 katedra nemá byť označovaná ako trón a nemá byť zastrešená baldachýmom, tie existujúce, ale majú byť zachované.
Niektoré katedry mali iba symbolickú funkciu.
Panzer VII Löwe

Panzer VII Löwe (lev) bol projekt superťažkého tanku, ktorý navrhla spoločnosť Krupp počas 2. svetovej vojny. Projekt nikdy neopustil technické výkresy, bolo od neho upustené na úkor projektu Panzer VIII Maus.
Madranges

Poloha

Obec má rozlohu 12,88 km². Najvyšší bod je položený 800 m n. m. a najnižší bod 494 m n. m.

Obyvateľstvo

Počet obyvateľov obce je 190 (2009).
Nasledujúci graf zobrazuje vývoj počtu obyvateľov v obci.
Zdroje: INSEE
Abul Bákir Zainulábidín Abdul Kalám

Životopis

Vyštudoval inštitút technológie v Chennai (bývalý Madrás – letecké inžinierstvo. Dr. Kalam získal akademickú hodnosť profesor na Anna University v Chennei, kde sa venoval vyučovaniu a vedeckej práci. V roku 1958 pracoval vo Výskumnom ústave obrany DRDO /Defence Research Development Organisation. V roku 1963 nastúpil do Indického ústavu výskumu vesmíru ISRO /Indian Space Research Organisation), kde významnou mierou prispel k vývoju programu riadených striel. Ako riaditeľ projektu SLV-III sa zúčastňoval na navrhovaní, vývoji a riadení prvého indického satelitu vypusteného do vesmíru. V roku 1982 sa vrátil do DRDO a vytvoril program na výskum integrovaných riadených striel IGMDP /Integrated Guided Missile Development Programme). Od júla 1992 do decembra 1999 bol vedeckým poradcom ministra obrany a riaditeľom odboru výskumu a obrany. Od novembra 1999 do novembra 2001 zastával funkciu hlavného vedeckého poradcu indickej vlády. 18. júla 2002 bol zvolený za prezidenta Indickej republiky. Bol slobodný, moslimského vierovyznania.
Východná kresťanská mystika

Východná kresťanská mystika je smer kresťanskej mystiky, ktorý sa rozvíjal hlavne v nadväznosti na byzantskú mystickú tradíciu v pravoslávnom prostredí. Najvýznamnejším smerom východnej kresťanskej mystiky je hesychazmus, ktorého najdôležitejším predstaviteľom bol sv. Grégorios Palamas v prvej polovici 14. storočia.
Ťumenská oblasť

Ťumenská oblasť je oblasť a federálny subjekt Ruskej federácie. Nachádza sa v Uralskom federálnom okruhu.
Má rozlohu 160 000 km² a žije tu 3,24 milióna obyvateľov (podľa sčítania z roku 2002). Hlavným mestom oblasti je Ťumeň.
Gaius Licinius Calvus

Gaius Licinius Calvus (* 82 pred Kr. – † asi 47 pred Kr.) bol rímsky rečník a básnik patriaci k neóterickej básnickej škole.
Calvus pochádzal zo starého rímskeho rodu Liciniovcov (gens Licinia) a jeho otec bol historik Gaius Licinius Macer. V rečníctve uprednosťnoval atický sloh. Spomína sa ako autor 21 rečí, z ktorých niektoré boli namierené proti Caesarovmu priaznivcovi Publiovi Vitiniovi. Je tiež zmieňovaný ako blízky priateľ básnika Catulla.
Podobne ako Catullus a Gaius Helvius Cinna, aj Calvus sa pridržiaval prísne neóterických zásad básnictva. Písal útočné epigramy, epithalamia, čiže svadobné piesne, a epillia. Jeden z nich sa volal Io podľa Diovej milenky Io.
Catullus v jednej svojej básni nazýva Calva saluputius disertus (výrečný trpaslík), takže Calvus bol zjavne malej postavy.
Andres

Poloha

Obec má rozlohu 7,15 km². Najvyšší bod je položený 34 m n. m. a najnižší bod 1 m n. m.

Obyvateľstvo

Počet obyvateľov obce je 1 520 (2009).
Nasledujúci graf zobrazuje vývoj počtu obyvateľov v obci.
Zdroje: INSEE
Genevrières

Poloha

Obec má rozlohu 12,95 km². Najvyšší bod je položený 345 m n. m. a najnižší bod 265 m n. m.

Obyvateľstvo

Počet obyvateľov obce je 151 (2009).
Nasledujúci graf zobrazuje vývoj počtu obyvateľov v obci.
Zdroje: INSEE
Fontaine-la-Gaillarde

Poloha

Obec má rozlohu 10,61 km². Najvyšší bod je položený 234 m n. m. a najnižší bod 111 m n. m.

Obyvateľstvo

Počet obyvateľov obce je 509 (2009).
Nasledujúci graf zobrazuje vývoj počtu obyvateľov v obci.
Zdroje: INSEE
Pyrargyrit

Charakteristika

Tento minerál vytvára prizmatické alebo skalenoédrické kryštály, niekedy zdvojčatené. Býva však aj celistvý alebo vtrúsený. Pyrargyrit má typickú tmavočervenú až čiernu farbu a tmavočervený vryp. Je to priesvitný minerál s diamantovým až polokovovým leskom.

Vznik

Vzniká na hydrotermálnych žilách, kde sa vyskytuje spolu s inými komplexnými sírnymi soľami, so striebrom a s ďalšími minerálmi, napr. s pyritom, galenitom, kremeňom, dolomitom a kalcitom.

Poznávanie

Pyrargyrit sa rozpúsťa v kyseline dusičnej a ľahko sa taví.

Výskyt

Výskyty pyrargyritu sú už veľmi vzácne. Často býva vtrúsený do rúd striebra.

Na Slovensku

Na Slovensku je známy z Banskej Štiavnice a Hodruše-Hámrov pri Banskej Štiavnici.

Vo svete

Najznámejšie mineralogické výskyty sú známe z nemeckého pohoria Harz, Vestfálska a Saska. Vyskytuje sa tiež v Guanajuato v Mexiku, v pohorí Altaj.
Mnohostranná agentúra pre investičné záruky

Mnohostranná agentúra pre investičné záruky (anglicky Multirateral Investment Guarantee Agency - MIGA) ako jedna z inštitúcii Skupiny Svetovej banky bola založená v roku 1988, ale Oficiálne začala svoju činnosť až v roku 1990.

Ciele

Cieľom tejto inštitúcie je podporiť prílev zahraničných investícii do výrobnej sféry členských krajín, hlavne rozvojových, poskytovať záruky zahraničným investorom v súvislosti s politickými rizikami a poskytnúť poradenské služby.
Kapitál získava zo vstupných vkladov členov, príspevkov od členských krajín a zisku. Riadiacimi orgánmi sú Rada guvernérov a Rada riaditeľov.

Členstvo

MIGA má 175 členov.
Trans-la-Forêt

Poloha

Obec má rozlohu 14,83 km². Najvyšší bod je položený 117 m n. m. a najnižší bod 33 m n. m.

Obyvateľstvo

Počet obyvateľov obce je 560 (2009).
Nasledujúci graf zobrazuje vývoj počtu obyvateľov v obci.
Zdroje: INSEE
Bellusaurus

Objav a druhy

Typový a jediný druh tohto rodu je Bellusaurus sui, opísaný čínskym paleontológom Chaom v roku 1987. Tento dinosaurus, merajúci len 4.8 m na dĺžku, je známy vďaka objavu sedemnástich jedincov na tom istom mieste, pravdepodobne tvoriacich stádo, ktoré zahynulo v dôsledku náhlej záplavy. Isté znaky naznačujú, že ide o nedospelé jedince.
Viktóriina zem

Viktóriina zem (ang. Victoria Land) je oblasť v Antarktíde ohraničená Rossovým pobrežným ľadom a Rossovým morom na východe, Oatesovou zemou na severovýchode a Wilkesovou zemou na západe. Objavil ju v januári 1841 James Clark Ross a pomenoval po vtedajšej britskej kráľovnej Viktórii. Región je napriek Antarktickej zmluve nárokovaný Austráliou (Austrálske antarktické teritórium) a Novým Zélandom (Rossova dependencia).
Oblasť zahŕňa vrchy Transantarktického pohoria, suché údolia McMurdo (s najvyšším vrchom Mount Abbott) a pláne Labyrint. Prvými objaviteľmi boli James Clark Ross a Douglas Mawson.
Neďaleko pobrežia Viktóriinej zeme sa nachádza Rossov ostrov so známou sopkou Mount Erebus (3 794 m).
Le Vey

Poloha

Obec má rozlohu 3,53 km². Najvyšší bod je položený 264 m n. m. a najnižší bod 32 m n. m.

Obyvateľstvo

Počet obyvateľov obce je 87 obyvateľov (2009).
Nasledujúci graf zobrazuje vývoj počtu obyvateľov v obci.
Zdroje: INSEE
Fúga

Fúga (tal.) je trojdielna neperiodická kontrapunktická skladba pre dva až šesť hlasov založená na jednej, dvoch až troch témach. Fúga je vrcholný formový typ európskej imitačnej hudby; vznikol v období baroka.
Sečovská Polianka

História

Archeologické nálezy dokladajú osídlenie v neolite. Prvá písomná zmienka o obci je z rokov 1272 – 90 ako Polyunka. Roku 1360 patrila Bakšovcom, 1410 panstvu Čičava a iným zemanom, od konca 17. storočia Barkóczyovcom. Obyvatelia sa zúčastnili na roľníckom povstaní v roku 1831. V roku 1953 tu bolo založené JRD.
Thoas (Korint)

Thoas (iné názvy: Thoás, Toas, Toás; starogr. Θόας – Thoas/iný prepis:Thoás) je v gréckej mytológii syn a nástupca korintského kráľa Ornytióna.
Podľa antického autora Pausania, Sizyfov vnuk Thoas, nastúpil na korintský trón po svojom otcovi Ornytiónovi, zatiaľ čo starší brat Fókos viedol kolóniu vo fókidskej Tithoree. Po smrti Thoanta moc v krajine prevzal jeho syn Damofón.
Docta ignorantia

Docta ignorantia (lat., doslova: učená nevedomosť) je filozofický termín, ktorým sa v scholastike (resp. už od sv. Augustína) označuje poznanie (hlavne poznanie Boha), ktoré sa vzdáva nároku na časť rozumového poznania.
Podľa Mikuláša Kuzánskeho nie je možné preniknúť k Božej podstate v jej nekonečnosti skrze hromadenie racionálneho poznania.
Suezský záliv

Suezský záliv (arabs. خليج السويس, Chalídž as-Suwajs) je záliv v severnej časti Červeného mora medzi pevninskou Afrikou a Sinajským polostrovom. Je dlhý približne 280 a široký maximálne 35 km. So Suezským prieplavom, ktorý ho spája so Stredozemným morom, vytvára hranicu medzi Afrikou a Áziou. Nachádza sa tu dôležité prístavné mesto Suez, po ktorom je záliv pomenovaný.
Margherita Hacková

Životopis

Narodila sa vo Florencii, v roku 1945 vyštudovala fyziku na Florentskej univerzite, jej záverečná práca bola o astrofyzike Cefeida. V rokoch 1964 až 1997 bola riadnou profesorkou na Terstskej univerzite.
Okrem vedeckej práce sa angažovala v politike a bola niekoľkokrát na kandidátke Talianskej komunistickej strany.
Dňa 28. mája 2012 získala z iniciatívy talianskeho prezidenta Giorgia Napolitana Rad zásluh o Taliansku republiku.
RheinEnergieStadion

RheinEnergieStadion alebo Köln Stadion je futbalový štadión v Kolíne nad Rýnom a domovský štadión futbalového klubu 1. FC Kolín.

Popis

V roku 1923 v miestach bývalej vojenskej pevnosti, ktorá musela byť po prvej svetovej vojne podľa Versaillskej zmluvy z roku 1919 zbúraná, bol postavený štadión s kapacitou 80 000 miest. Svojho času to bol najväčší štadión vo vtedajšom Nemecku. Počas prvej rekonštrukcie v roku 1974 - 1975 bol kompletne ako prvý v Nemecku zastrešený. Kvôli prieťahom s rekonštrukciou prišlo mesto Kolín nad Rýnom vtedy o usporiadanie MS 1974. Pri druhej rekonštrukcii 2001 - 2004 bola počas prevádzky strhnutá a potom znovu postavená jedna zo štyroch tribún. V súčasnosti je RheinEnergieStadion domovom futbalového klubu 1. FC Kolín.

Parametre

Celková kapacita štadiónu : 50 000

Počet miest na sedenie : 41 206

Počet zastrešených miest na sedenie : 41 206

Počet miest na státie : 9 168

Počet zastrešených miest na státie : 9 168

Kapacita štadiónu pre medzinárodné zápasy : 40 590

V prevádzke od : 16. septembra 1923

Posledná prestavba : december 2001 – júl 2004

Náklady : 119 500 000 €

Adresa

Junkersdorfer Straße 800, 50933 Köln
Johann Faust

Johann Faust (* asi okolo 1480 – † asi okolo 1538, Staufen im Breisgau ako Georg Faust) bol nemecký putovný čarodejník, astrológ a veštec. Príbeh, ako upísal svoju dušu diablovi, ktorý ho napokon uniesol, sa stal obsahom najvýznamnejšej knižky ľudového čítania v Nemecku z roku 1587 (české vydanie 1611).

Diela s faustovskou tématikou alebo o Faustovi (výber)

Neskôr príbeh inšpiroval mnohých autorov, pozri aj Faust.
Sapogne-sur-Marche

Poloha

Obec má rozlohu 5,41 km². Najvyšší bod je položený 302 m n. m. a najnižší bod 175 m n. m.

Obyvateľstvo

Počet obyvateľov obce je 149 obyvateľov (2009).
Graf vývoja obyvateľstva:
Zdroje: INSEE
Tetrov hoľniak

Rozšírenie

Má veľmi široký areál rozšírenia. Je rozšírený takmer po celej Európe, lokálne vyhynutý v Chorvátsku, Maďarsku, Turecku (pravdepodobne aj v Čiernej Hore a Srbsku). Introdukovaný bol do Kanady a USA.
Jeho populácia je na zostupe z dôvodu straty prirodzeného prostredia a lovu.

Opis

Je to plachý kurovitý vták. Hniezdi na zemi. V čase párenia, na jar, samce tokajú. Ukazujú tak svoju dominanciu a lákajú samice.

Výskyt a stav na Slovensku

Na Slovensku bolo dokázané alebo pravdepodobné hniezdenie v 15,10 % mapovacích kvadrátoch v pohoriach na severe a severovýchode krajiny. Z nich 54% obýva nadmorské výšky od 800 - 900  do 1 000 m n. m., 27% od 1300 - 1400 do 1 500 m n. m. Došlo k výškovému posunu výskytu o 200 - 300 m. Lokality v nadmorskej výške medzi 1700 - 1 900 m n. m. neosídluje natrvalo. Pri Oravskej priehrade a Liptovskej Mare dosahoval jeho výskyt najnižšie hodnoty nadmorských výšok - 600 m n. m. Od roku 2000 tieto nízko položené miesta výskytu a ďalších minimálne 61 lokalít zaniklo. Odhad počtu jedincov je 445 - 851, žijúcich výhradne už len nad hornou hranicou lesa.  
Ekosozologický status v roku 1995 V - zraniteľný. V roku 1998 VU:A1cd,B2acd - zraniteľný. V roku 2001 VU - zraniteľný. V roku 2014 EN* C2a(i) - silne ohrozený.
Intel 8051

Intel 8051 je osembitový mikropočítač Harvardskej architektúry, ktorý bol vyvinutý spoločnosťou Intel v roku 1980 pre použitie v oblasti vstavaných (embedded) systémov. Pôvodná verzia bola populárna v roku 1980 a na začiatku deväťdesiatych rokov, ale dnes bola z veľkej časti nahradená celou radu rýchlejších a funkčne posilnených 8051-kompatibilných zariadení vyrábaných viac ako 20 nezávislými výrobcami, vrátane Atmel, Infineon Technologies (predtým Siemens AG), NXP (predtým Philips Semiconductor), Nuvoton (predtým Winbond), ST Microelectronics, Silicon Laboratories (predtým Cygnal), Texas Instruments a Cypress Semiconductor. Intelovské oficiálne označenie pre rodinu 8051 μCs je MCS 51.

Programovanie

K dispozícii je niekoľko C prekladačov pre 8051, z ktorých väčšina vlastní rozšírené funkcie, ktoré umožňujú programátorovi určiť, kde leží ktorá premenná v ktorej pamäti, a poskytuje funkcie pre prístup k hardvéru 8051, ako sú viacnásobné registre a manipulácia s jednotlivými bitmi. Pre ostatné vysokoúrovňové jazyky ako Forth, BASIC, Pascal / Object Pascal, PL/M a Modula-2 sú k dispozícii taktiež, avšak používajú sa menej ako C a assembler. Pre assembler, jazyk C a prípadne ďalšie jazyky existujú pre 8051 rôzne simulátory a vývojové prostredia, ktorých súčasťou je simulátor, napríklad moderné MCU8051IDE pre Linux a Windows alebo staré AS51 pre MS-DOS.
Champfromier

Polohopis

Champfromier má rozlohu 32,4 km². Najvyšší bod je položený 1 540 m n. m. a najnižší bod 480 m n. m.

Obyvateľstvo

Champfromier má 676 obyvateľov (2009).
Graf vývoja obyvateľstva:
Zdroje: INSEE
Slovenské národné volejbalové družstvo mužov

Slovenské národné volejbalové družstvo mužov reprezentuje Slovensko v medzinárodných volejbalových súťažiach, podujatiach a priateľských zápasoch. Funguje pod záštitou Slovenskej volejbalovej federácie (SVF). Jeho najvýraznejšie úspechy sú 5. miesto na Majstrovstvách Európy 2011 či dvojnásobné víťazstvo v Európskej lige. V júli 2013 mu patrilo v medzinárodnom rebríčku FIVB 26. miesto.
Na Majstrovstvách Európy sa kvalifikovalo 7-krát, prvýkrát v roku 1997. Na ostatné vrcholné podujatia, ako Majstrovstvách sveta, Svetová liga či Letné olympijské hry sa mu kvalifikovať nepodarilo.
Shades of Deep Purple

Charakteristika albumu

Albumový debut Deep Purple nesie ešte počuteľné stopy 60.rokov. Spev Roda Evansa je oveľa uhladenejší ako neskorší hardrockový expresívny prejav Iana Gillana. Aj zvuk má základy očividne ešte v bigbítovom sounde šiestej dekády. Napriek tomu je však na albume poznať, že Deep Purple vychádzajú z trochu iných koreňov ako v tej dobe kulminujúca beatlesovská generácia. Mimochodom, práve Beatles sú na albume zastúpení aj vydarenou coververziou piesne „Help“. Veľmi výrazná je však predovšetkým iná coververzia - skladba „Hush“, ku ktorej sa budú Deep Purple vracať ešte po veľa rokoch.
Ю

Ю (minuskula ю) je písmeno cyriliky. Výslovnostne zodpovedá výslovnosti slabiky ju v slovenčine (pokiaľ nasleduje po tvrdej spoluhláske, vyslovuje sa len ako u, j sa "vyčerpá" na zmäkčenie spoluhlásky, podobne ako sa v češtine dě vyslovuje ako [ďe]).
Písmeno je obsiahnuté v azbukách východoslovanských jazykov a bulharčiny. Vyskytuje sa vo väčšine azbúk neslovanských jazykov, nie je obsiahnuté napríklad v osetskej a abcházskej azbuke. Vo väčšine prípadov ide o predposledné písmeno azbuky, s výnimkou kaukazských jazykov, ktoré majú ako posledné písmeno zaradené písmeno Ӏ (paločka).
Chantyjčina využíva na zápis aj variant písmena Ю s diakritikou: Ю̆.